יום שלישי, כ"ב תמוז, תשס"ג

‏29/07/2003

99-1.2003

***פ נ י מ י***

**איגרת לסגל המחקר -**גיליון 99

***( עמ' 661-659 )***

**בגיליון זה:**

***·******הסדר חדש לקבלת ייעוץ משפטי***

***·          סכומי מענק שבתון והפרשה לקק"מ מאז 10/2001***

***·******הפטור ממס הכנסה על מענקי השבתון לשנת 2003***

***·          הפטור ממס הכנסה על רכב שכור בהשתלמויות בחו"ל לשנת 2003***

***·******פס"ד בעניין שבתון בחו"ל: מעמד כ-'עובד' וביטוח לאומי***

**דע זכויותיך מהאינטרנט**!

**·**מיקבץ מפורט של זכויות דירוג המחקר באתר האיגוד, *איגרת* מס' 76 (עמ' 561-553).

        ·          התקשי"ר: <http://www.civil-service.gov.il/takshir/L1-1.HTM>

        ·          הסכמים קיבוציים: <http://www.molsa.gov.il/>

        ·          ההסתדרות: [http://www.histadrut.org.il](http://www.histadrut.org.il/)

**·***מיבטחים*: [http://www.mivtachim.co.il](http://www.mivtachim.co.il/)

**מיסוי שבתון**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

**חברות בהסתדרות הכללית**:

        ·          באם מנכים ממשכורתך 73 ש"ח ”דמי טיפול מקצועי-ארגוני"(0.7%), עליך להודיע למעסיק שיגדיל את שיעור הניכוי שיהיה 0.9% "דמי חבר בהסתדרות" (המקסימום 94 ש"ח לחודש).

        ·          באם אין בכלל ניכוי, עליך להסדיר את הצטרפותך להסתדרות בטל' 1-800-505350, עם תשלום דמי חבר בסך 25 ש"ח לחודש בלבד (גמלאי 12 ש"ח) כהוראת קבע בחשבון בנק או בכרטיס אשראי: הניכוי מתבצע אחת לחודשיים.

**גזבר האיגוד** ד"ר מאיר פילובסקי (טל' 03-9683473) מטפל בגביית דמי *קרן המדען* (600 ש"ח לשנה, גמלאים 300 ש"ח) ובהפצת גיליונות *איגרת*.

**הסדר חדש לקבלת ייעוץ משפטי**

        ·          היועמ"ש החדש של האיגוד עו"ד אבי ניסנקורן וצוותו יתנו **בחינם** פגישת ייעוץ ראשונית לוועדים ולחברי האיגוד המשלמים דמי חבר לקרן המדען ולהסתדרות, וזאת באישור בכתב מראש של יו"ר האיגוד. מי שמעונין בכך מתבקש לשלוח אלי בכתב את תיאור הבעיה [בתחום ענייני עבודה], בצירוף אישור התשלום לקרן המדען ביחד עם צילום תעודת חבר בהסתדרות.

        ·          בעד טיפול נוסף, התעריף הוא 120$ לשעה, שהוא על-חשבון החבר/הוועד הפונה.

        ·          עבור תביעה משפטית, ייקבע תשלום גלובלי בהתאם לאופי התיק, על-חשבון התובע/ים.

        ·          השירות הנ"ל בא **בנוסף** לייעוץ וייצוג משפטי על-ידי ההסתדרות הכללית באמצעות האיגוד, הניתן **בחינם** אך העלול לקחת יותר זמן.

**סכומי מענק שבתון והפרשה לקק"מ מאז 10/2001**

|  |  |  |
| --- | --- | --- |
| ***דרגה*** | ***הפרשה לקק"מ****$ לשנה* | ***מענק שבתון\*****$ לחודש* |
|   | *מ10/2001-* | *מ10/2002-* | *מ10/2001-* | *מ10/2002-* |
| א1 | 8061 | 8087 | 5111 | 5122 |
| א | 5381 | 5392 | 4125 | 4134 |
| ב | 4128 | 4137 | 3246 | 3253 |
| ג | 3252 | 3259 | 2657 | 2663 |
| ד/ד[ד"ר] | 2379 | 2384 | ----- | ----- |
| ג2 | 1839 | 1843 | ----- | ----- |

**\* יש להוסיף אחוזי שכר קידום**

**הפטור ממס הכנסה על מענקי השבתון לשנת 2003**

בתום השבתון יש לערוך שומא אצל פ"ש תמורת קבלות כמפורט באיגרת בעמ' 267-77, 427-32   ו501-.

        ·          הפטור ללינה תמורת קבלות לא יעלה על **90$** ללילה (או **112.5$** במדינות הונג-קונג, טיוואן, יפן, סין, סינגפור, פיליפינים וקוריאה) ויתבסס על שכ"ד נגד הצגת חוזה ועל כל הוצאות אחזקת הדיור (מים, חשמל, גינון, גז, חימום, כביסה, מסים עירוניים, שכירת ריהוט וציוד וכד').

        ·          ביחד עם הפטור הנ"ל בעד לינה ובנוסף אליו, ניתן פטור בלי קבלות בעד הוצאות שהייה אחרות עד סך **57$** ליממה.

        ·          לחילופין, באם לא יוגשו קבלות "לינה", הפטור הוא סה"כ **96$** ליממה.

        ·          בעד שכ"ל בבי"ס יסודי או תיכון עבור ילד שטרם מלאו לו 19 שנה, הפטור הוא **511$** לחודש אלא אם כן אישר נציב מס הכנסה יותר במקרה מיוחד.

**הפטור ממס הכנסה על רכב שכור בהשתלמויות בחו"ל לשנת 2003**

הוצאות נסיעה ברכב פרטי שכור לשם ייצור ההכנסה עד **45$** ליממה

**פס"ד בעניין שבתון בחו"ל: מעמד כ-'עובד' וביטוח לאומי**

מצ"ב פס"ד [*12 עמודים*] של ביה"ד הארצי לעבודה מיום 22/11/2001 בתיק מס' עב"ל 82/96 המוסד לביטוח לאומי נגד ד"ר אברהם פיזנטי, שבו נדחה הערעור. נקבעה שם הלכה חדשה שאיש סגל בשבתון בחו"ל מעמדו הוא של "עובד" [*ולא חל"ת*], גם כאשר מענק השבתון לא היה מספיק גבוה לחייבו בניכויי מס הכנסה ודמי ביטוח לאומי מהמענק. כתוצאה מהשינוי גם הוא יהיה מכוסה בביטוח הלאומי, לרבות בגין תאונות עבודה. בכך בוטלה ההפליה שהייתה קיימת עד כה בין מי שקיבל מענק עד 100$ ליום, לבין מי שמענקו מעל סכום זה והיה מכוסה בבטוח. בהנמקות פסה"ד מצוי ניתוח מאלף של מעמד השבתון בכלל.

יתר-על-כן, מצוטטת בפסה"ד [עמוד 2, סעיף 12] הבהרה מעניינת מתקנון השבתון בטכניון המאפשרת חריגה מההגבלה של 24 חודשים לצבירת השבתון בנסיבות מיוחדות ובתנאי שאושרו על ידי ועדת ההשתלמויות. וזו לשון ההוראה:

*·          חבר הסגל ינצל בדרך כלל את חופשת השבתון בשנה השביעית.*

***·****לפחות אחרי 12 שנות שרות רצוף [שנות שרות קלנדריות] בתנאים המזכים אותו לכך לפי התקנות, חייב חבר הסגל לצאת לחופשת שבתון****אלא אם הביא נימוקים בעלי משקל בפני ועדת החופשות על סיבות אי ניצול זכות זו.***